Bryggeriet ble startet med Jens Eikeset og Gahr Smith-Gahrsen i front, med Eikeset ansvarlig for markedsføring og det administrative, og Smith-Gahrsen som bryggmester. Gahr Smith-Gahrsen var ved etablering av 7 Fjell kjent fra hjemmebrygger-miljøet, med sine to seiere fra NM i hjemmebrygging i 2005 og 2009 og sin aktivitet på Norbrygg sitt forum, samt for å ha startet nomadebryggeriet ABC Brewing.